polyglot-tagger/wikipedia-language-snippets-filtered huggingface dataset:
பொதுவாக வங்கிகள் தங்களிடம் உள்ள வங்கிகணக்குகளில் பணம் செலுத்தவும், அரசு கருவூலங்களில் பல்வேறு வகைகளில் போன்றவைகளை செலுத்தவும், பள்ளி, கல்லூரி கட்டணங்களை அதற்குரிய கணக்குகளில் செலுத்தவும், காவல் மற்றும் போக்குவரத்து போன்ற அரசுத்துறைகளால் போடப்படும் அபராதங்களை செலுத்தவும் அதிகாரப்பூர்வமாக அந்த நிறுவனங்கள் மற்றும் அரசுத்துறையினரால் காகிதங்களிலோ அல்லது மின்ண்ணு முறையிலோ வழங்கப்படும் படிவமே செலுத்துச் சீட்டு அல்லது சலான் என அழைக்கப்படும்.
பணம் செலுத்துச் சீட்டு அல்லது சலான் எனப்படுவது வங்கிகள், கரூவூலங்கள் மற்றும் பல்வேறு அரசுத்துறைகள் தங்களது கணக்கில் பணம் செலுத்த பயன்படுத்தபடும் காகித படிவங்களின் பொதுச்சொல் ஆகும். பெரும்பாலும் இந்தியா,பாகிஸ்தான், இலங்கை மற்றும் பங்களாதேஷ் போன்ற ஆசிய நாடுகளில் உள்ள வங்கிகள் தங்களிடம் வங்கிக்கணக்கு வைத்துள்ளோர்களின் கணக்கில் பணம் செலுத்துவதற்காகவும், செலுத்தியவர்கள் அதை உறுதிப்படுத்தவும் இத்தகைய படிவத்தை பயன்படுத்துகின்றனர்.
தற்போது அனைத்து துறைகளிலும், சுற்றுசூழல் பயன்பாட்டை முன்னேற்றுவதற்காக காகித சீட்டுகள் பயன்பாட்டை குறைக்கும் வகையில் மின்ணணு முறையில் அனைத்து கணக்கு விவரங்களும் முன்னதாகவே அச்சடிக்கப்பட்ட நிலையில் தயாரிக்கப்பட்டு போக்குவரத்து குற்றங்களுக்கான அபராதங்கள், அரசுத்தேர்வு விண்ணப்ப கட்டணங்கள் மற்றும் பள்ளி, கல்லூரி விண்ணப்ப, தேர்வு கட்டணங்கள் வசூல் செய்ய பயன்படுத்தப்படுகிறது.
தற்போதைய மின்ணணு காலத்தில் இந்த படிவங்கள் காகிதத்தில் மட்டுமல்லாது போக்குவரத்து, வேலைவாய்ப்பு மற்றும் காவல்துறை போன்ற பல்வேறு அரசுத்துறைகளால் மின்ணணு முறைகளில் பயன்படுத்தப்பட்டு வருகிறது. இதை பயன்படுத்தி வங்கிகளிலோ அல்லது இணையதளங்கள் வழியாகவோ பணம் செலுத்திக்கொள்ள வழிவகை செய்யப்பட்டுள்ளது.
பியசிலி விஜகுணசிங்க 20 பெப்ரவரி 1943 ஆம் ஆண்டு தென் இலங்கையில் காலி நகரத்துக்கு அருகில் அமைந்துள்ள அப்புகல என்னும் கிராமத்தில் பிறந்தார். தமது ஆரம்பக் கல்வியை மகமொடர கிராம பாடசாலையில் கற்றார். பின் காலியில் அமைந்துள்ள சவுத்லேன்ட் மகளிர் கல்லூரியில் கல்வி கற்றார். பட்டப்படிப்பை பேராதனை பல்கலைக்கழகத்தில் மேற்கொண்டார். விஜய குணசிங்கா பேராதனைப் பல்கலைக்கழகத்தில் கல்வி கற்கும் போதே சில அரசியல் போராட்டங்களை நடத்தினார். 1968 ஆம் ஆண்டு புரட்சிகர கம்யூனிஸ்ட் லீகில் இணைந்து சோசலிசம் மற்றும் சர்வதேசிய வாதியாக மாறினார். புரட்சிகர சோசலிச லீக் பின்னால் சோசலிச சமத்துவக் கட்சி என்ற பெயரைப் பெற்றது. பிரித்தானியாவில் புரட்சிகர கட்சியில் செயற்பட்டு கொண்டு தமது முதுகலை பட்ட படிப்பை தொடர்ந்தார்.
பியசிலி விஜகுணசிங்க இலங்கையைச் சேர்ந்த இலக்கிய திறனாய்வாளரும், ட்ரொட்ஸ்கி மற்றும் மார்க்சிய அறிஞரும் இலங்கை சோசலிச சமத்துவக் கட்சியின் உறுப்பினரும் ஆவார். விஜி குணசிங்கா கொழும்பு பல்கலைக்கழகத்தின் சிங்களத் துறையின் தலைவராகவும் 44 வருடங்கள் விரிவுரையாளராகவும் பணியாற்றியுள்ளார். சோசலிச சமத்துவக் கட்சியில் 1968 முதல் அவரது இறுதிக்காலம் வரை உறுப்பினராக இருந்தார்
மாக்சிய இலக்கிய திறனாய்வு தொடர்பாக புத்தகங்களை எழுதியும் இத்தலைப்பில் பல விரிவுரைகளையும் வழங்கியுள்ளார். கொழும்பு பல்கலைக்கழகத்தில் சிங்களத்துறையில் பேராசிரியராகப் பணிபுரிந்துள்ளார். அங்கு மார்க்சிய இலக்கிய திறனாய்வு தொடர்பாக கற்பித்தார். குணசிங்க மார்க்சிய நூல்களை சிங்களத்தில் மொழிபெயர்த்துள்ளார்.
இவர் சோசலிச சமத்துவ கட்சியின் பொதுச் செயலாளர் விஜேடயஸ் என்பவரை 1967ஆம் ஆண்டு திருமணம் முடித்தார். இவர்களுக்கு கீர்த்தி என்ற மகன் உள்ளார்.
241 ஐசோடோப்பின் கதிரியக்கச் சிதைவுக்கு நெப்டியூனியம் டை ஆக்சைடு பங்களிக்கிறது. வழக்கமான இதன் அரை ஆயுளை சோதிக்கப்படாத ஆனால் ஏற்கத்தக்க அளவில் குறைக்கிறது. 1400 கெல்வின் என்ற யுரேனியத்தின் நீர் ஒப்படர்த்தியுடன் ஒப்பிடுகையில் நெப்டியூனியம் டை ஆக்சைடின் ஒப்படர்த்தி 900 கெல்வின் என்ற குறைந்த அளவாகும். இது 5 எலக்ட்ரான் எண்ணிக்கையிலிருந்து உருவாகும் ஓர் அசாதாரண கோட்பாடு ஆகும் நெப்டியூனியம் டை ஆக்சைட்டின் மற்றொரு தனித்துவமான பண்பு அதன் "மர்மமான குறைந்த வெப்பநிலை கோட்பாட்டு நிலை ஆகும். மேலே குறிப்பிடப்பட்ட குறைந்த வெப்பநிலையில் ஒரு ஆக்டினிடை டை ஆக்சைடு அணைவு வரிசையின் அசாதாரண அளவைக் குறிக்கிறது. இத்தகைய தலைப்புகளைப் பற்றி மேலும் விவாதிப்பது ஆக்டினைடுகளின் பயனுள்ள இயற்பியல் பண்பின் போக்குகளைத் தெரிவிக்கிறது.
ஆக்சாலிக் அமிலத்துடன் சேர்க்கப்பட்ட நெப்டியூனியம் கரைசலில் இருந்து வீழ்படிவாக்கப்பட்ட நெப்டியூனியம் ஆக்சலேட்டிலிருந்து தொழிற்சாலை அளவில் நெப்டியூனியம் டை ஆக்சைடு தயாரிக்கப்பட்டு தொடர்ந்து உயர்வெப்பநிலையில் காற்றில் எரிக்கப்படுகிறது. நெப்டியூனியத்தின் மாறுபட்ட ஆக்சிசனேற்ற நிலைகள் அடங்கிய நெப்டியூனியக் கரைசல் ஆக்சாலிக் அமிலம் சேர்ப்பதற்கு முன்பு அசுகார்பிக் அமிலம் வழியாக பிரதானமாக நெப்டியூனியம் கரைசலாகக் குறைக்கப்படுகிறது. நெப்டியூனியம் மற்றும் அசுகார்பிக் அமிலம் போன்றவற்றை சிதைவிலிருந்து பாதுகாக்க நெப்டியூனியக் கரைசலுடன் ஆரம்பத்தில் ஒரு ஐதரசீன் தடுப்பி சேர்க்கப்படுகிறது.
அணுக்கழிவுகளின் ஓர் உடன்விளைபொருளாக்க் கிடைக்கும் நெப்டியூனியம் டை ஆக்சைடை புளோரினேற்றம் செய்து தூய்மைப்படுத்த இயலும். அதன்பிறகு இக்கலவை அயோடின் முன்னிலையில் அதிகப்படியான கால்சியம் சேர்த்து ஒடுக்க வினைக்கு உட்படுத்தப்படுகிறது. இருப்பினும் மேற்கூறிய தொகுப்பு வினை மிகவும் தூய்மையான திண்மத்தை அளிக்கிறது, இதில் 0.3% அளவுக்கும் குறைவான எடையுள்ள அசுத்தங்கள் மட்டுமே உள்ளன. எனவே பொதுவாக மேலும் சுத்திகரிப்பு செய்ய வேண்டியது தேவையற்றது.
நெப்டியூனியம் ஆக்சைடு ) என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியம் டையாக்சைடு என்றும் இதை அழைக்கலாம். ஆலிவ் பச்சை நிறத்தில். கதிரியக்கப் பண்புடன் கனசதுரப் படிகத் திண்மமாக இச்சேர்மம் காணப்படுகிறது . புளூட்டோனியம் பிளப்பின் போது ஒரு பொதுவான விளைபொருளாக இது உருவாகிறது. - மற்றும் - துகள்களை நெப்டியூனியம் ஆக்சைடு வெளியிடுகிறது .
நெப்டியூனியம் பெராக்சைடிலிருந்து வீழ்படிவாக்கல் முறையிலும் நெப்டியூனியம் டை ஆக்சைடை திறம்பட தயாரிக்க இயலும் என்றாலும் ஆக்சலேட்டு ஒடுக்க முறையில் தயாரித்தல் தொழிற்சாலை அளவில் இலாபகரமான தயாரிப்பு முறையாகக் கருதப்படுகிறது
களிமண் மற்றும் சுண்ணாம்புக் கலவைகளிலிருந்து மட்பாண்டங்கள் தயாரித்தனர்.சுண்ணாம்புக் கற்களாலான துவக்க கால வெள்ளை மட்பாண்டங்கள் கிமு 7,000-முதல் பயன்படுத்தப்பட்டது. லெவண்ட் பகுதியில் மேற்கு கலீலி மற்றும் அயின் காசல், மேல் மெசொபொத்தோமியாவில் உள்ள தொல்லியல் களங்களில் செவ்வக வடிவத் தரைகளில் சுண்ணாம்புக்கல் கலவை பூச்சு பூசப்பட்டிருந்தது. இக்காலம் கிமு 7,000 மற்றும் கிமு 6,000-க்கும் இடைப்பட்டதாகும்.
மட்பாண்டத்திற்கு முந்தைய புதிய கற்காலம் இது மட்பாண்டத்திற்கு முந்தைய புதிய கற்காலத்தின் ஒரு பகுதியாகும். இக்காலத்திய பண்பாடு வளமான பிறை பிரதேசத்தின் மேல் மெசொப்பொத்தேமியாவில் கிமு 8,800 முதல் கிமு 6,500 வரை விளங்கியது. துருக்கியின் பெருவயிறு மலை மற்றும் எரிக்கோ நகரத்தின் தொல்லியல் களங்களிலிருந்து இக்கற்காலத்திய பண்பாடு அறிய முடிகிறது.
மட்பாண்டத்திற்கு முந்தைய புதிய கற்காலம் காலத்தில் காட்டு விலங்குகளை வீட்டு வளர்ப்பு விலங்குகளாக பழக்கப்படுத்தினர். மேலும் மக்கள் வேட்டைத் தொழிலுடன், வேளாண்மைத் தொழிலிலும் ஈடுபட்டனர். தீக்கல்லை நெருப்பு மூட்ட பயன்படுத்தினர்.
மட்பாண்டத்திற்கு முந்தைய புதிய கற்காலம் போன்று, மட்பாண்டத்திற்கு முந்தைய புதிய கற்காலம் , இடைக் கற்காலத்திய நூத்துபியன் பண்பாட்டிலிருந்து வளர்ச்சியுற்றது. இக்கற்காலம் அனதோலியாவின் வடகிழக்கில் தோன்றியதற்கு ஆதாரங்கள் கிடைத்துள்ளது.
டேனியல் ஸ்டோர்டுயூர் எனும் தொல்லியல் அறிஞர் அஸ்வத் தொல்லியல் மேட்டில், கிமு 8,700 ஆண்டு காலத்திய பெரிய அளவிலான வேளாண் குடியிருப்பை சிரியாவின் டமாஸ்கஸ் நகரத்தின் எர்மோன் மலை மலையருகே கண்டுபிடித்தார்.
தென் லெவண்ட்டில் மக்கள் வட்டம் மற்றும் எண்கோண வடிவத்தில் குடியிருப்புகள் கட்டினர். குடியிருப்புகளின் தளம் மற்றும் சுவர்கள் வெள்ளை களிமண் மற்றும் சுண்ணாம்புக் கல் பூச்சுகளால் அமைக்கப்பட்டது.
கிமு 9,000 - கிமு 6,000 காலப்பகுதிகளில் லெவண்ட் பகுதியில் இறந்தவர்களின் உடலில் சுண்ணாம்புப் பூச்சு பூசி வீட்டின் தரையில் குழி தோண்டி அடக்கம் செய்யும் பழக்கம் கொண்டிருந்தனர். செய்தனர்.
மேலும் அதே போன்ற தொல்லியல் வேளாண் குடியிருப்புகள் அஸ்வத் தொல்லியல்மேடு, இராமாத் தொல்லியல் மேடு மற்றும் கோரைப்பு தொல்லியல் மேடுகளில் கண்டுபிடிக்கப்பட்டது.
லட்சுமண் சிவராமகிருஷ்ணன் சிவா மற்றும் எல் எஸ் எனும் பெயரல் பரவலாக அறியப்படும் இவர் மேனாள் இந்தியத் துடுப்பாட்ட வீரர் மற்றும் துடுப்பாட்ட வர்ணனையாளர் ஆவார். வலது கை சுழற் பந்துவீச்சாளரான இவர் 2000 ஆம் ஆண்டில் வங்காளதேசத் துடுப்பாட்ட அணிக்கு எதிரான போட்டியில் முதன் முதலில் வர்ணனையாளராக அறிமுகமானர். பனனட்டுத் துடுப்பாட்ட அவையின் குழுவில் வீரர்களின் பிரதிநிதிகளில் ஒருவராகவும் பணியாற்றுகிறார். இவர் இந்தியத் துடுப்பாட்ட அணிக்காக ஒன்பது தேர்வுத் துடுப்பாட்டப் போட்டிகளில் விளையாடி 120 ஓட்டங்களை எடுத்துள்ளார். அதில் அதிகபட்சமாக 25 ஓட்டங்களை எடுத்துள்ளார். பந்துவீச்சில் 26 இலக்குகளைக் கைப்பற்றியுள்ள இவர் ஐந்து இலக்குகளை மூன்று முறை கைப்பற்றினார். மேலும் ஒருநாள் பன்னாட்டுத் துடுப்பாட்டப் போட்டிகளிலும் விளையாடினார்.தமிழக பாஜக தலைவர் எல்.முருகன் முன்னிலையில் பாரதிய ஜனதா கட்சியில் சேர்ந்தார். சூன் 1, 2023 இல் அக்கட்சியின் விளையாட்டுப் பிரிவின் துணைத் தலைவராக நியமிக்கப்பட்டார்.
1985 ஆம் ஆண்டில் இந்தியத் துடுப்பாட்ட அணி ஆத்திரேலியாவில் சுற்றுப் பயணம் செய்து பென்சன் மற்றும் ஹெட்ஜஸ் உலக வாகையாளர் துடுப்பாட்டத் தொடரில் விளையாடினார். பெப்ரவரி 20, மெல்போர்ன் துடுப்பாட்ட அரங்கில் பாக்கித்தான் துடுப்பாட்ட அணிக்கு எதிராக நடைபெற்ற மூன்றாவது போட்டியில் பத்து ஒவர்களை வீசி 49 ஓட்டங்களை விட்டுக் கொடுத்து இரண்டு இலக்குகளைக் கைப்பற்றினார். இந்தப் போட்டியில் இந்திய அணி ஆறு இலக்குகளால் வெற்றி பெற்றது. 1987 ஆம் ஆண்டில் இந்தியத் துடுப்பாட்ட அணி ரிலையன்சு உலகத் துடுப்பாட்டத் தொடரில் விளையாடினார். அக்டோபர் 17 , மும்பை துடுப்பாட்ட அரங்கில் சிம்பாப்வே துடுப்பாட்ட அணிக்கு எதிராக நடைபெற்ற பதினோராவது போட்டியில் ஒன்பது ஒவர்களை வீசி 36 ஓட்டங்களை விட்டுக் கொடுத்து ஓர் இலக்கினைக் கைப்பற்றினார். இந்தப் போட்டியில் இந்திய அணி எட்டு இலக்குகளால் வெற்றி பெற்றது.
மேனாட்டில் இந்தத் தத்துவக் கருத்தில் இருமைக் கொள்கையை முதன் முதலாகக் கூறியவர் பண்டைக் கிரேக்கத் தத்துவ சாஸ்திரி ஆனாக்சகோரஸ் என்பவராவர். உடலையும் உள்ளத்தையும் வேறுவேறு பொருளாக முதன் முதல் கருதியவர் அவர் தாம். அவர் காலத்திருந்தவரும் அணுக் கொள்கையை முதன் முதலாகக் கூறிய வருமான டெமோக்கிரிட்டஸ் என்பவர் இந்த இருமைக் கொள்கைக்கு ஆதரவு அளித்தார். அடுத்த பெரிய இருமைக் கொள்கையர் பிளேட்டோ ஆவர். அவருடைய இருமைக் கொள்கையானது கருத்துக்கள் பற்றிய கொள்கையிலே உற்பத்தியாயிற்று. கருத்துக்களே உண்மையான உள்பொருள்கள் என்பதும், அந்த நித்தியமான கருத்துக்களின் புறத் தோற்றமே புலன்களால் அறியப்படும் சடமாகிய உலகம் என்பதும் அவருடைய கருத்து. பிளேட்டோவின் புகழ்வாய்ந்த மாணவரான அரிஸ்டாட்டில், பிளேட்டோ கூறும் கருத்துக்கள் என்னும் பொருள் அனுபவத்துக்கு எட்டாதவை என்று ஏற்றுக் கொள்ளாமல், சடம், உருவம் என்ற இருமைக் கொள்கையைக் கூறுகிறார். நம்முடைய அனுபவம் எல்லாம் சடம் பற்றிய தென்றும், அதில் நிறைந்து நிற்கும் பொது உருவத்தையே நாம் அறிகிறோம் என்றும் கூறுகிறார்.
இவ்வாறு இருமைக்கொள்கை பண்டைக் கிரேக்கத் தத்துவ சாஸ்திரிகளிடம் காணப்பட்டபோதிலும் கணிதத் தத்துவ சாஸ்திரியான டேக்கார்ட் என்பவரே மனம்-சடம் என்ற இருமைக் கொள்கைக்கு உறுதியான அடிநிலையை அமைத்தவர். அவரே தத்துவ சாஸ்திர ஆராய்ச்சிக்கும், விஞ்ஞான முறைகளைக் கையாண்டவர்.
அறியும் மனம் அறியப்படும் பொருள் என்பது இருமைக் கொள்கையின் மற்றோர் உருவமாகும். அறிதல் என்பது அதற்குப் புறம்பான பொருள்களை அறிவதாகும். அனால் இந்தப் புறம்பான பொருள்களைப் புலன் காட்சி மூலமாகவே அறிய முடியும். லாக், பார்க்ளே, கான்ட் ஆகிய மூன்று பெரிய தத்துவ ஞானிகள் இந்தக் கேள்வியை எழுப்பி விடை கூறியிருக்கின்றனர். கான்ட் என்பவருடைய கருத்துத்தான் அளவை இயற்கொள்கை , உண்மை இயல் பற்றி இக்காலத்தில்வழங்கும் கொள் கைகளுக்கு அடிநிலை யாகும். கான்டின் கொள் கையாவது நேரில் அறிய முடி யாத உள்பொருள் ஒன்றிலிருந்தே நேரில் அறியும் உல கம் தோன்றியிருக்கிறது என்பதும், அந்த உள்பொருள் புலன்களைத்தூண்டு வதைக் கொண்டு மனம் படைப்பது மூலமே நாம் அந்த உள் பொருளை அறிவதாகக் கூறுகிறோம் என்பதுமே யாகும். அறிவின் வகைகள் மனப்பண்புடையவை. உள் பொருள் சடப்பண்புடையது. இவ்விரண்டு இனங்களே, அறிவு என்பதன் இணைபிரியாக் கூறுகளாகும். இருமைக் கொள்கையில் தொடங்கி சிலர் பன்மைக்கொள்கையினையும், வேறுசிலர் ஓர்மைக் கொள்கையினையும் பற்றுகின்றனர்.
இருமைக் கொள்கை பிரபஞ்சம் எதனால் ஆக்கப் பெற்றுள்ளதோ, அதன் தன்மையை ஆராயத் தொடங்கிய காலமே தத்துவ விசாரணையின் வைகறையாகும். அதன் காரணமாகக் கீழ் நாட்டிலும் மேல் நாட்டிலும் பல கொள்கைகள் எழுந்தன. பிரபஞ்சமானது ஒன்று, இரண்டு, அல்லது பல மூலப் பொருள்களிலிருந்து தோன்றியிருக்க வேண்டும் என்னும் நம்பிக்கையே இந்தக் கொள்கைகளின் அடி நிலை மூலப் பொருள்களின் எண்ணிக்கையைப் பொறுத்து ஒருமைக்கொள்கை , இருமைக் கொள்கை, பன்மைக் கொள்கை என்னும் மூன்று தத்துவக் கொள்கைகள் காணப்படுகின்றன.
ஒன்றுமன்று, இரண்டுமன்று, பல மூலப் பொருள்கள் உண்டு என்று கூறுவது பன்மைக் கொள்கை. இந்த மூலப்பொருள்கள் சடப் பொருள்களாகவும் இருக்கலாம், மனப்பொருளாகவு மிருக்கலாம் என்றும் அது கூறுகிறது.
மனமும் சடமும் ஒன்றுக்கொன்று முரணான பொருள்கள் என்றும், மனத்தின் பண்பு. எண்ணம், சடத்தின் பண்பு பரப்பு என்றும் தெளிவு படுத்தினார். டேக்கார்ட் கூறிய இருமைக்கொள்கையானது, ஆட்சேபங்கள் பல கூறக்கூடியதாக இருக்கிறது. உடலும் உள்ளமும் ஒன்று சேர்ந்தே நம்முடைய அனுபவத்தில் காணப்படுகின்றன. அப்படியிருக்க அவை இரண்டும் வேறுவேறான பொருள்கள் என்று டேக்கார்ட் கூறுவதை ஏற்றுக்கொள்வதில் மறுப்புகள் ஏற்பட்டன.
'காஞ்சி மணிக்குலைக் கட்கமழ் நெய்தல்' எனக் கபிலர் கூறும் நெய்தலுக்குக் கருங்குவளை என்று பொருள் கண்டார் நச்சினார்க்கினியர். நெய்தல் நிலத்துச் சுனை மலராகிய நெய்தலைப் புலவர் பெருமக்கள் வியந்து கூறுவர். சங்க இலக்கியத்துள் நெய்தலைப் பற்றிய பாடல்கள் பல உள. அகநானூற்றில் பத்துப் பத்தான எண்களைக் கொண்ட 40 பாடல்களும், கலித்தொகையில் 33 பாடல்களும், நெய்தற் கலிப் பாக்களும், ஐங்குறு நூற்றில் நெய்தல் பற்றிய 100 பாக்களும் திணை மாலை நூற்றைம்பதில் 31 பாக்களும் உள்ளன. இவையன்றிக் குறுந்தொகை, நற்றிணை, திணை மொழி ஐம்பது முதலியவற்றிலும் நெய்தல் திணையைப் பற்றிய பாக்கள் மலிந்துள்ளன.
இதன் மலர்கள் ஊதா, நீலம் அல்லது வெள்ளை போன்ற நிறங்களில் இருக்கும். நெய்தல் என்னும் நீர்க்கொடி, தாமரை. ஆம்பல். குவளை, நீலம் கொட்டி, முதலியவற்றுடன் சேர்ந்தும் தனித்தும் நன்னிர் நிலைகளிலும் சிற்றருவிகளிலும் உப்பங்கழியிலும் வளரும் இயல்புள்ளது. வடித்தெடுத்த வேலின் இலை வடிவான பசிய இலைகளை உடையது. இவ்விலைகள் கிழங்கிலிருந்து வளரும். கிழங்கு சேற்றில் புதைந்திருக்கும். இதற்கு அடிமட்டத் தண்டு என்று பெயர். நீண்ட இலைக் காம்புகளினால் மேல் எழும்பி இலைகள் நீரில் மிதக்கும்.
இத்தாவரத்தை சங்க இலக்கியங்களில் கருங்குவளை, கருநெய்தல் என குறிக்கப்படுகின்றது. உலக வழக்கில் நெய்தல், குவளை, நீலம். நீலோற்பலம், பானல், காவி. சிந்திவாரம், நீலப்பூ என்ற பெயர்களால் அழைக்கப்படுகிறது. கடலைச் சார்ந்த கழியிலும், நல்ல நீர் நிலைகளிலும் நெய்தற் கொடி வளரும்.
இந்த இனத்தில் உள்ள மற்ற தாவரங்களைப் போலவே, இந்த தாவரத்திலும் உளத்தூண்டி காரப்போலி அபோர்பைன் உள்ளது, இவற்றை உட்கொள்ளும்போது மயக்கத்தை அளிக்கும்.
நெய்தல் அல்லது கருங்குவளை , நீல லில்லி என்றும் அழைக்கப்படுவது, நிம்பேயா இனத்தைச் சேர்ந்த ஒரு நீர்த்தாவரமாகும். இது 'அல்லி' இனத்தைச் சார்ந்தது.
இத்தாவரப் பொருட்கள் வடக்கு ஆஸ்திரேலியாவில் உள்ள பழங்குடியினரின் பாரம்பரிய உணவு ஆகும். இதன் கிழங்கு, தண்டு, பூக்கள், விதைகள் போன்ற அனைத்தும் உண்ணக்கூடியவை
இத்தாவரமானது ஆஸ்திரேலியாவில், குறிப்பாக கிம்பர்லீஸிலும், குயின்ஸ்லாந்து மற்றும் வட ஆள்புலம் பிராந்தியத்தின் வடக்கு பகுதிகளிலும் காணப்படுகிறது.
சரந்தா காடுகளின் மனிதர்கள் நுழையவியலாத, வசிக்கவியலாத 1100 ஹெக்டேர் காடுகளில் சுமார் 40% காடுகள் இங்குள்ள இரும்புத்தாது எடுப்பதற்காகச் சுரங்கங்கள் தோண்டி வெட்டியெடுக்கக் குத்தகைக்கு விடப்பட்டுள்ளன. சுரங்க குத்தகைக்கு மேலும் பல புதிய ஆர்வலர்கள் காத்திருக்கிறார்கள். சரந்தாவின் காடு பல யானைகளின் வாழ்விடமாகும். மேலும் ஒடிசா வின கேந்துஜர் மாவட்டத்தைச் சேர்ந்த யானைகளின் வாழ்விடங்களோடு ஒன்றுக்கொன்று ஒட்டிய தொடர்புடையவை. கரோ மற்றும் கய்னா என்ற வற்றாத ஆறுகள் இந்த வனப்பகுதிகளில் பாய்கின்றன. எனவே இங்கு பலவிதமான மலர் தாவரங்கள் மற்றும் விலங்கின வளங்களின் ஆதாரமாக இப்பகுதித் திகழ்கிறது. இருப்பினும் 70-80% காடுகள் அழிக்கப்பட்டுவிட்டன; மரங்கள் அறுவடை செய்யப்பட்டுள்ளன; இன்று இந்தத் தளம் சுற்றுச்சூழல் நெருக்கடியை எதிர்கொண்டிருக்கிறது
சரந்தா காடு என்பது இந்திய மாநிலமான சார்க்கண்டில் மேற்கு சிங்பூம் மாவட்டத்தின் மலைப்பாங்கான பகுதியில் அமைந்துள்ள அடர்ந்த காடாகும். இந்தப் பகுதி சிங் தியோ குடும்பத்தின் தனியார் வேட்டை இருப்பிடமாக இருந்தது. இந்த காடு 820 சதுர கிமீ. பரப்பளவைக் கொண்டுள்ளது. சரந்தா என்பதற்குப் பாறையிலிருந்து வரும் நீர் என்று பொருள் இங்கு உயரத்தில் வனப்பகுதியின் நடுவே தல்கோபாத் என்ற இயற்கையழகு நிறைந்த ஒரு கிராமம் உள்ளது. தல்கோபாத் கிராமம் மனோகர்பூரிலிருந்து சுமார் -ஆகவும், ஜாம்சேத்பூரிலிருந்து சுமார் தூரத்திலும் அமைந்துள்ளது.
குங்கிலியம் இப்பகுதியில் மிக முக்கியமான மரமாகும். மேலும் இப்பகுதியில் பாறை மண் அதிகளவில் காணப்படுகிறது. இங்குள்ள சால் மரமானது இலையுதிர் மரமாகும். மற்றும் கோடைகாலத்தின் ஆரம்பத்தில் அதன் இலைகளை உதிர்த்து விடுகிறது எனினும் இப்பகுதியிலுள்ள காடுகளின் வளர்ச்சி பொதுவாக எப்பொழுதும் பசுமையானதாகவே உள்ளது. சரந்தா காடுகளில் மாம்பழம், நாவல் மரம், பலாப்பழம், கொய்யா போன்ற மரங்கள் உள்ளன. இதர முக்கியமான மரங்கள் இலுப்பை, குசும், திலாய், ஹரின் ஹாரா , குலார் , மற்றும் கரு மருது. ஆகிய மரங்களும் உள்ளன.
பாதுகாக்கப் பட்ட வனப்பகுதி பல விலங்குகளின் இருப்பிடமாகும். இப்பகுதியின் சரந்தா மற்றும் போராஹத் காடுகளில் காட்டு யானைகள் பொதுவாகக் காணப்படுகின்றன. கடமான் மற்றும் புள்ளிமான் மந்தைகள் எப்பொழுதும் காடுகளைச் சுற்றித் திரிகின்றன. காட்டெருது இங்கு இன்னும் காணப்படுகிறது. புலிகள் எப்பொழுதும் ஏராளமாக இல்லை எனினும் இங்குஅவை ஒரு குறிப்பிட்ட அளவில் வசிக்கின்றன். சிறுத்தைகள் இங்கு அதிகம் காணப்படுகின்றன.
இந்த பகுதி முன்னர் மாவோயிஸ்ட் மற்றும் நக்சல் இயக்கங்களால் பிரச்சனைக்குரியதாக இருந்தது. ஆனால் அண்மைய ஆண்டுகளில் பிரச்சினைகள் தணிந்தன. மேலும் இது ஒரு முக்கிய சுற்றுலா மையமாகவும் மாறியுள்ளது. மனோகர்பூர் பகுதியில் பல சுற்றுலா இடங்கள் உள்ளன. அக்டோபர் முதல் மார்ச் மாதம் வரையிலான காலங்கள் இங்கு சுற்றுலா செல்ல ஏற்றகாலமாகும்.
இப்பகுதியில் இரும்புத் தாது உட்பட சுரங்க நகரங்களான குவா, சிரியா, கிரிபுரு, நோமுண்டி ஆகிய நகரங்களில் ஹோ இனப் பழங்குடி மக்கள் வசிக்கின்றனர்.
அடர்த்தியான அமோனியாவில் தாமிர ஆக்சைடு கரைந்து நிறமற்ற 2]+ அணைவுச் சேர்மத்தை உருவாக்குகிறது. இது எளிமையாக காற்றில் ஆக்சிசனேற்றமடைந்து நீலநிறமான 4 2]2+ உருவாக்குகிறது. தாமிர ஆக்சைடு ஐதரோ குளோரிக் அமிலத்தில் கரைந்து 2 கரைசல்களைக் கொடுக்கிறது. நீர்த்த கந்தக அமிலம், நைட்ரிக் அமிலம், ஆகியவை முறையே தாமிர சல்பேட்டு மற்றும் தாமிர நைட்ரேட்டு போன்ற சேர்மங்களை உருவாக்குகின்றன .
நீர் மற்றும் அமிலங்கள் போன்ற சேர்க்கைப் பொருட்கள் இந்தச் செயல்முறையின் வீதத்தையும், செப்பு ஆக்சைடுகளாக மேலும் ஆக்சிசனேற்றம் அடைவதையும் பாதிக்கின்றன. கந்தக டை ஆக்சைடுடன் செப்பு கரைசல்களை சேர்த்து ஒடுக்க வினைக்கு உட்படுத்துவதன் மூலம் இது வணிக ரீதியாக உற்பத்தி செய்யப்படுகிறது. நீரிய குப்ரசு குளோரைடு கரைசல்கள் காரத்துடன் வினைபுரிந்து இதேவகையான விளைபொருள்களைக் கொடுக்கின்றன. எல்லா சந்தர்ப்பங்களிலும், நடைமுறை விவரங்களுக்கு ஏற்ப வண்ணம் மிகவும் உணர்திறன் கொண்டது.
தாமிரம் ஆக்சைடு ) என்பது 2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குப்ரசு ஆக்சைடு என்ற பெயராலும் இதை அழைக்கலாம். தாமிரத்தினுடைய முதன்மையான ஆக்சைடுகளில் இதுவும் ஒன்றாகும். என்ற மூலக்கூற்று வாய்ப்பாட்டால் குறிக்கப்படும் குப்ரிக் ஆக்சைடு மற்றொரு முதன்மையான தாமிர ஆக்சைடாகும்.
அவற்றின் ஒருங்கிணைப்புக் கோளங்களைப் பொறுத்தவரை செப்பு மையங்கள் 2-ஒருங்கிணைந்தவையாகவும் ஆக்சைடுகள் நான்முகத்துடனும் காணப்படுகின்றன. இந்த அமைப்பு ஒருவிதத்தில் 2 இன் முக்கிய பல்லுருவ தோற்றங்களை ஒத்திருக்கிறது, மேலும் இரு கட்டமைப்புகளும் ஒன்றோடொன்று இணைக்கப்பட்ட பின்னல்களைக் கொண்டுள்ளன.
இந்த சிவப்பு நிற திண்மமானது சில சிதிலமெதிர் சாயங்களின் பகுதிக்கூறாக காணப்படுகிறது. துகள்களின் அளவைப் பொறுத்து இச்சேர்மம் மஞ்சள் அல்லது சிவப்பு நிறத்தில் தோன்றும். செப்பு ஆக்சைடு சிவப்பு நிறத்திலுள்ள கனிமம் குப்ரைட்டாக இயற்கையில் காணப்படுகிறது.
சர்க்கரையை ஒடுக்க பயன்படும் பெனடிக்ட் சோதனை மற்றும் பெய்லிங்கு சோதனை போன்றவற்றுக்கு செப்பு ஆக்சைடு உருவாக்கம் என்பது ஓர் அடிப்படையாகும். இத்தகைய சர்க்கரைகள் தாமிர உப்பின் காரக்கரைசலை 2 சேர்மத்தின் அடர் சிவப்பு நிற வீழ்படிவாக குறைக்கின்றன.
குப்ரசு ஐதராக்சைடு இருப்பதற்கு சிறிய சான்றுகள் உள்ளன. விரைவாக இது நீரிழப்புக்கு உட்படும் என்று எதிர்பார்க்கப்படுகிறது. இதேபோன்ற நிலைமை தங்கம் மற்றும் வெள்ளி ஆகியவற்றின் ஐதராக்சைடுகளுக்கும் பொருந்தும்.
வெள்ளி அடுக்கு நுண்துளை விழுந்து அல்லது சேதமடைந்து காணப்படும் வெள்ளி முலாம் பூசப்பட்ட செப்பு பாகங்கள் மீது இது உருவாகிறது. இந்த வகையான அரிப்பு சிவப்பு கொள்ளை நோய் என்று அழைக்கப்படுகிறது.
பல்வேறு வகையான வழிமுறைகளில் தாமிர ஆக்சைடைத் தயாரிக்க முடிந்தாலும் தாமிர உலோகத்தை நேரடியாக ஆக்சிசனேற்றம் செய்து தயாரிக்கும் முறையே பரவலாக பயன்பாட்டிலுள்ளது.
போகேஸ்வரி 1885 இல் அசாமில் உள்ள நாகாமோ மாவட்டத்தில் பிறந்தார். இவர் போகேஸ்வர் ஃபூகானை திருமணம் செய்து கொண்டார். இந்த இணையருக்கு ஆறு மகன்ளும், இரண்டு மகள்களுமாவர். இவர் எட்டு பிள்ளைகளுக்குத் தாயாகவும், குடும்பத் தலைவியாகவும் இருந்த போதிலும், வெள்ளையனே வெளியேறு இயக்கத்தில் தீவிரமாக ஈடுபட்டார். இவர் அசாமின் நாகோன் மாவட்டத்தில் உள்ள பெர்ராம்பூர், பாபஜியா மற்றும் பார்புஜியா பகுதிகளில் தீவிரமாக செயல்பட்டார். மேலும் இந்திய தேசிய காங்கிரசிசுக்கு அலுவலகங்களை நிறுவ உதவினார். 1930 ஆம் ஆண்டில் போகேஸ்வரி பிரித்தானிய ஆட்சிக்கு எதிரான ஒத்துழையாமை இயக்க நடவடிக்கையின் ஒரு பகுதியாக அறவழியிலான பேரணிகளில் கலந்துகொண்டார்.
இந்திய விடுதலை இயக்கத்தின் போது, பிரித்தானிய ஆட்சிக்கு எதிராக அகிம்சையான எதிர்ப்பு ஆர்ப்பாட்டங்களில் போகேஸ்வரி ஈடுபட்டார். 1942 இல் பெர்ராம்பூரில் இருந்த இந்திய தேசிய காங்கிரசின் அலுவலகமானது பிரித்தானிய அதிகாரிகளால் கைப்பற்றி பூட்டப்பட்டது. காங்கிரசு அலுவலகத்தை மீண்டும் திறக்கும் முயற்சிக்காக நடத்தப்பட்ட போராட்டங்களில் போகேஸ்வரியும், அவரது மகன்களும் கலந்துகொண்டனர். அலுவலகத்தின் மறு திறப்பு விழாவானது 18 செப்டம்பர் 18 அன்று, அல்லது இரண்டு நாட்களுக்கு பின்னர் நடத்தப்பட்டது. பிரித்தானிய அரசானது திறக்கப்பட்ட காங்கிரசு அலுவலகத்தை மீண்டும் மூட ஒரு பெரிய படையை அனுப்பியது.
போகேஸ்வரி ஃபுக்கானனி என்பவர் பிரிட்டித்தானிய இந்தியப் பேரரசின் ஆட்சியை எதிர்த்த இந்திய விடுதலை இயக்கத்தின் ஒரு செயற்பாட்டாளரும், விடுதலைப் போராட்ட வீராங்கனையும் ஆவார்.
இந்த தொடரின் கதை கடலுக்கு அடியில் இருக்கும் பாம்புகளின் உலகம் நாகலோகம் மற்றும் மற்றும் மனிதர்கள் வாழும் மனிதலோகத்தை பற்றிய கதையாகும். நாகலோகத்தின் தலைவரின் மகளான வாசுகிக்கும் நாகலோகத்தின் இளம் போர்வீரன் நாகாவும் நிச்சயம் ஆனவர்கள். நாகலோகத்து பெரியவர்கள் செய்த தவறால் அவர்களது பொக்கிஷமான ஆத்மலிங்கம் நாகலோகத்தில் இருந்து தொலைந்து விடுகிறது. ஆத்மலிங்கம் இல்லை என்றால் அவர்களது சக்திகள் முழுமை பெறாது. அவர்களது உலகமே அழியும் நிலை ஏற்பட்டுவிடும். அந்த நிலையில் ஆத்மலிங்கத்தை மீட்டெடுக்க நாகா, பூலோகம் வருகிறான்.
பூலோகத்தில் ஆத்மலிங்கத்தை பாதுகாத்து பூஜித்து வரும் ரேவதி குடும்பத்தினர். அவர்களிடமிருந்து ஆத்மலிங்கத்தை மீட்டெடுக்கும் நோக்கில் நாகா மானிடனாக உருமாறி பூலோகம் வந்து ரேவதியிடம் நெருங்கிப் பழகுகிறான். ரேவதி, நாகாவை காதலிக்கிறாள். அதே தருணம் ஆத்மலிங்கத்தை அபகரிக்க துடிக்கும் கருடன். ரேவதிக்கு நாகா மனிதன் அல்ல பாம்பு என்று தெரிய வருகின்றதா?
இந்த தொடரில் அவளும் நானும் தொடரில் நடித்த அம்ருத் மனித உருவில் உலகைத் தேடி வரும் புதிய உயிரினம் என்ற கதாபாத்திரத்தில் நடிக்க இவருக்கு ஜோடியாக திரைப்பட நடிகை சாந்தினி தமிழரசன் ரேவதி என்ற காதாபாத்திரத்தில் நடித்துள்ளார். இவருடன் தறி தொடரில் நடித்த அங்கனா ராய் நாகினி என்ற கதாபாத்திரத்தில் நடித்துள்ளார். இயக்குனர் ராஜீவ் மேனன் உதவியாளர் சண்முகம் இத் தொடரை இயக்கியுள்ளார்.
தாழம்பூ என்பது விஜய் தொலைக்காட்சியில் 7 அக்டோபர் 2019 முதல் திங்கள் முதல் வெள்ளி வரை இந்திய நேரப்படி இரவு 10 மணிக்கு ஒளிபரப்பாகி 60 அத்தியாயங்களுடன் நிறைவு பெற்ற மீயியற்கை மற்றும் கற்பனைத் தொலைக்காட்சி தொடர் ஆகும்.
கிட்டத்தட்ட 13500 கிராமங்களில் இருக்கும் மூன்று லட்சத்துக்கும் அதிகமான விவசாயிகளிடம் இருந்து பாலை நேரடியாகக் கொள்முதல் செய்கிறது இந்த நிறுவனம். இப்படிக் கொள்முதல் செய்யப்பட்ட பாலைக் குளிர்விப்பதற்காக 400க்கும் மேற்பட்ட இடங்களில் அதற்கான வசதிகளைக் கொண்டுள்ளது. பாலை ஓரிடத்திலிருந்து மற்றொரு இடத்துக்கு எடுத்துச்செல்ல கிட்டத்தட்ண 10000 ஒப்பந்த வாகனங்களைக் கொண்டுள்ளது இந்த நிறுவனம். தமிழ்நாட்டில் பத்து மாவட்டங்களிலும், கர்நாடகாவில் மூன்று மாவட்டங்களிலும் பால் ஷெட்களை கொண்டுள்ளது இந்த நிறுவனம். இது தவிர, விவசாயிகளுக்கு பால் உற்பத்தியில் உதவும் வண்ணம் சேவைகளை வழங்கிவரும் இந்த நிறுவனம், 1,110 கால்நடை மருத்துவர்களை பணியில் அமர்த்தி அவர்கள் மூலம் விவசாயிகள் தங்கள் கால்நடைகளை நன்கு பராமாிக்கத் தேவையான உதவிகளை செய்கிறது. இதுவும் தவிர, கால்நடைகளை வாங்குவதற்கு வங்கிக் கடன்களை விவசாயிகள் பெறத் தேவையான உதவிகளையும் இந்த நிறுவனம் செய்து வருவது குறிப்பிடத்தக்கது.
இதன் நிறுவனரான சந்திரமோகன் சிவகாசிக்கு அருகில் உள்ள திருத்தங்கல் என்கிற ஊரில் பிறந்தார். இவரது தந்தை ஆசிரியராவார். சாதாரண நடுத்தர குடும்பத்தை சேர்ந்த பியுசி தேர்வில் தோல்வியடைந்தவர். சிறு வயதில் இருந்தே ஐஸ்கிரீம் மேல் விருப்பம் கொண்டிருந்த சந்திரமோகன் அதையே தூண்டுகோலாகக் கொண்டு இந்த நிறுவனத்தை உருவாக்கியுள்ளார்.
1970ம் ஆண்டு தன் குடும்ப சொத்துக்கள் சிலவற்றை விற்று, அதன்மூலம் கிடைத்த 13,000-ரூபாயில் தனது 21ம் வயதில் ஆர். ஜி. சந்திரமோகன் அன் கோ., என்ற நிறுவனத்தை முதன்முதலில் நிறுவினார். அந்நிறுவனத்தில் பெயரில் தயாரான பனிக்கூழிற்கு "அருண் ஐஸ் கிரீம்" என்று பெயர் வைத்து அவரே தள்ளுவடியில் சென்று 10 பைசாவிற்கு விற்க தொடங்கியுள்ளார். எந்த ஒரு தொழில் முயற்சியும் உடனடியாக வெற்றி பெறுவதில்லை. அதேபோல அவரது தொழில் பயணங்களில் பல தடைகள், இழப்புகளை சந்தித்த பிறகே வெற்றி இலக்கை அடைந்திருக்கிறார்.
பல்வேறு இடங்களில் கொள்முதல் செய்யப்பட்ட பாலை தமிழ்நாட்டில் சேலம், காஞ்சிபுரம், மதுரை, பாலக்கோடு, தலைவாசல், கரூர்,தர்மபுரி, பழனி மற்றும் திருநெல்வேலிஆகிய இடங்களிலும், கர்நாடகாவில் ஹொன்னாலி மற்றும் பெல்காம் ஆகிய இடங்களிலும் ஆந்திராவில் சித்தூர் மற்றும் தெலுங்கானாவில் ஹைதராபாத்திலும் பால் பதப்படுத்துதல் கிடங்குகளைக் கொண்டுள்ளது இந்த நிறுவனம். இந்த பால் பதப்படுத்துதல் கிடங்குகளில் உலகத்தரம் வாய்ந்த இயந்திரங்களையும், நல்ல அனுபவமிக்க பணியாளர்களையும் கொண்டு, பால் பதப்படுத்துதல் மற்றும் நிலைப்படுத்தல் போன்றவற்றை சுத்தமாகவும் மக்களின் ஆரோக்கியம் காக்கும் வகையிலும் செய்து வருகிறது இந்த நிறுவனம். பால் சம்பந்தப்பட்ட இடுபொருட்களை அமெரிக்கா, மத்திய கிழக்கு மற்றும் தென்கிழக்கு ஆசியாவில் இருக்கும் 38 நாடுகளுக்கு ஏற்றுமதி செய்துவருகிறது இந்த நிறுவனம்.
இந்தியாவின் மிகப்பெரிய பால் சார்ந்த பொருள்கள் தயாரிப்பு நிறுவனமான ஹட்சன் நிறுவனத்தை நிறுவியவர் சந்திரமோகன் . இந்த ஆண்டு வருமானம் ரூ . 5,400 கோடிக்கும் மேல் ஆகும். இதன் தலைமையகம் இந்திய நாட்டின் மாநிலமான தமிழ்நாட்டில் சென்னை நகரில் அமைந்துள்ளது.